Likatsin 131 (Art. 131). Wá lakchan watiyá ixpalakata Lipulatamatni Kaxwilinikan namá Xalistat nemá án chu minchá usu namá titaxtu nak tiyat xalilakatum Pulátamatni, nachuna talikaxlá tandakú nachú liwanni xpalákata natamaktakgalhay usu xa maktakgalhnanin xa kachikinin, nemà tlawan nak katiyat Xalilákatum Lipulátamatni nemà xatipakatsi tuchi, tunu xla xalá niku min xla chu ni piwa xa
Lipulatamatni ni namakamasta chu ni na wan nak xalikilhpulakni lipulatamatni xa pulakxokgot chu litapaksin nemá nawan xla litapitsin VI xa Likatsin 117.|Xla Tatlawakglhat makgantaxtina max tlan lakchanikanchá xla Tamakxtumit Limakantaxtinanin xlakata na limalhuwi, limaktí usu limapanú nema xa listaskiwtumin xa xla lixokgokan xlakata tu stakan xa alakatunu pulatamatni chu nama klitamawaná, nemà xlá makamasta Limakantaxtinanin, chu para na Malakatsuki tunu; nachuna xla pala na malakatsuwi chu para na liwanankaní xa listat nemà minchá usu án chu ixtatlawan xa makgalat, likatsit chu lilat, akxni liu limakgapalá, tpalakata nalikaxlay xalistananin xa alakatunu, xa Lilaktaxtutaman xa lak Katilankga Pulátaman, xa lilakxtum xa xlá tu makgalay nak Lipulatamatni, usu natlawakan tipakatsí tunu lilakchán, nema makuani xla Katilankga Pulataman. Xla Makgatamakxtumit xatalakapulhkantumin nemà xa kata, kata, na akchiwinankan xlakata kanajla chu nalimatlani xla nikunla litlawanit xla namá xalakgchan nema ixmaxkikanit.